**projektas**

**reg. Nr. T-52**

**2.19.darbotvarkės klausimas**

**Pasvalio rajono savivaldybės taryba**

**Sprendimas**

**DĖL Pasvalio LĖVENS pagrindinĖS mokyklOS VIDAUS STRUKTŪROS PERTVARKYMO**

2021 m. kovo d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 6 straipsnio 8 punktu, 7 straipsnio 7 punktu,16 straipsnio 4 dalimi, 54 straipsnio 2 dalimi, Lietuvos Respublikos švietimo įstatymo 44 straipsnio 4 dalimi, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais), Pasvalio Lėvens pagrindinės mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-134 ,,Dėl Pasvalio Lėvens pagrindinės mokyklos nuostatų patvirtinimo“ (su visais aktualiais pakeitimais), 73 punktu, atsižvelgdama į Pasvalio Lėvens pagrindinės mokyklos tarybos 2021 m. kovo 4 d. nutarimą (posėdžio protokolas Nr. 3), Pasvalio rajono savivaldybės taryba nusprendžia:

1. Nebevykdyti nuo 2021 m. rugsėjo 1 d. ugdymo pagal ikimokyklinio (kodas 85.10.10), priešmokyklinio (kodas 85.10.20), pradinio (kodas 85.20) ir pagrindinio (kodas 85.31.10) ugdymo programas Pasvalio Lėvens pagrindinės mokyklos Valakėlių skyriuje.

2. Pertvarkyti Pasvalio Lėvens pagrindinės mokyklos vidaus struktūrą likviduojant Pasvalio Lėvens pagrindinės mokyklos Valakėlių skyrių.

 3. Įpareigoti Pasvalio Lėvens pagrindinės mokyklos direktorę Liną Rauckienę:

 3.1. teisės aktų nustatyta tvarka įspėti Pasvalio Lėvens pagrindinės mokyklos Valakėlių skyriaus darbuotojus apie galimą darbo sutarties nutraukimą ar būtinųjų darbo sutarties sąlygų pakeitimą;

 3.2. teisės aktų nustatyta tvarka informuoti Pasvalio Lėvens pagrindinės mokyklos Valakėlių skyriaus mokinius ir jų tėvus (globėjus, rūpintojus) apie ikimokyklinio (kodas 85.10.10), priešmokyklinio (kodas 85.10.20), pradinio (kodas 85.20) ir pagrindinio (kodas 85.31.10) ugdymo programų nebevykdymą;

3.3. iki 2021 m. gegužės 1 d. parengti Pasvalio Lėvens pagrindinės mokyklos nuostatų pakeitimus ir teikti juos Savivaldybės tarybai patvirtinti.

 Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyr. specialistė Virginija Bajoriūnaitė

2021-03-05 Suderinta DVS Nr. RTS-51

Pasvalio rajono savivaldybės tarybai

**AIŠKINAMASIS RAŠTAS**

**DĖL Pasvalio LĖVENS pagrindinĖS mokyklOS VIDAUS STRUKTŪROS PERTVARKYMO**

2021-03-05

Pasvalys

 **1. Problemos esmė.**

 Pritarti Pasvalio Lėvens pagrindinės mokyklos vidaus struktūros pertvarkymui.

**2. Kokios siūlomos naujos teisinio reguliavimo nuostatos ir kokių rezultatų laukiama.** Siūlome nuo 2021 m. rugsėjo 1 d. nebevykdyti ugdymo pagal ikimokyklinio (kodas 85.10.10), priešmokyklinio (kodas 85.10.20), pradinio (kodas 85.20) ir pagrindinio (kodas 85.31.10) ugdymo programas Pasvalio Lėvens pagrindinės mokyklos Valakėlių skyriuje. Pertvarkoma Pasvalio Lėvens pagrindinės mokyklos vidaus struktūra – nelieka Valakėlių skyriaus.

 **3. Skaičiavimai, išlaidų sąmatos, finansavimo šaltiniai.**

 Atsižvelgiant į demografinę situaciją ir sparčiai mažėjantį mokinių skaičių Pasvalio Lėvens pagrindinės mokyklos Ustukių ir Valakėlių skyriuose, siūloma nuo 2021 m. rugsėjo 1 d. ugdymą vykdyti Ustukių skyriuje, į jį perkeliant Valakėlių skyriaus mokinius ir vaikus.

Šiais mokslo metais Ustukių skyriuje iš 5–8 kl. yra tik 6 kl. (13 mok.) ir 8 kl. (8 mok.). 2021 m. rugsėjo 1 d. dėl mažo mokinių skaičiaus neformuojamos 1 kl. (3 mok.), 5 kl. (6 mok.). Lieka mišri ikimokyklinio ir priešmokyklinio ugdymo grupė (5+3), pradinio ugdymo (1–4 kl.) koncentre lieka jungtinės 1–2 kl. (3 mok.+6 mok.) ir 3–4 kl. (4 mok.+8 mok.); pagrindinio ugdymo (5–8 kl.) koncentre lieka tik 7 kl. (13 mok.). Iš viso skyriuje būtų 4 klasių komplektai (42 mokiniai).

2021 m. rugsėjo 1 d. Valakėlių skyriuje nebūtų formuojama 1 kl. dėl mažo mokinių sk. (tik 3 mokiniai), nebūtų 2 kl., 6 kl. (nesuformuotos iš ankstesnių metų). Liktų mišri ikimokyklinio ir priešmokyklinio ugdymo grupė (5+3), jungtinės 3–4 kl. (4 mok.+9 mok.), 7–8 kl. (4 mok.+10 mok.) ir viena nejungtinė klasė – 5 kl. (10 mok.). Iš viso skyriuje būtų 4 klasių komplektai (45 mokiniai).

Siūloma nuo 2021 m. rugsėjo 1 d. ugdymą tęsti Ustukių skyriuje, į kurį pereitų Valakėlių skyriaus mokiniai ir vaikai.

Sujungus būtų mišri ikimokyklinio ir priešmokyklinio ugdymo grupė (10+6), tik viena jungtinė klasė (1–2 kl.), kitos klasės (3, 4, 5, 7, 8 kl.) būtų nejungtinės. 6 kl. nesuformuota iš ankstesnių metų. Iš viso skyriuje būtų 7 klasių komplektai (96 mokiniai).

|  |  |
| --- | --- |
| Mokslo metai | Mokinių skaičius |
| Ikimokykl. ugd. | Priešmokykl. ugd. | 1 kl. | 2 kl. | 3 kl. | 4 kl. | Iš viso 1–4 kl. | 5 kl. | 6 kl. | 7 kl. | 8 kl. | 9 kl. | 10 kl. | Iš viso 5–10 kl. | Iš viso mokykloje |
| 2020–2021 U | 6 | 2 | 6 | 4 | 8 | 6 | 24 | 0 | 13 | 0 | 8 | 0 | 0 | 21 | 53 |
| 2020–2021 V | 6 | 3 | 0 | 4 | 10 | 10 | 24 | 0 | 4 | 10 | 8 | 0 | 0 | 22 | 55 |
| 2021–2022 U | 5 | 3 | 3 | 6 | 4 | 8 | 18 | 6 | 0 | 13 | 0 | 0 | 0 | 13 | 42 |
| 2021–2022 V | 5 | 3 | 3 | 0 | 4 | 9 | 13 | 10 | 0 | 4 | 10 | 0 | 0 | 24 | 45 |
| **U+V**2021–2022 | 10 | 6 | 6 | 6 | 8 | 17 | 37 | 16 | 0 | 17 | 10 | 0 | 0 | 43 | 96 |
| 2022–2023 U | ? | ? | 3 | 3 | 6 | 4 | 10 | 8 | 0 | 0 | 13 | 0 | 0 | 21 | 31 |
| 2022–2023 V | ? | ? | 3 | 3 | 0 | 4 | 4 | 9 | 10 | 0 | 4 | 0 | 0 | 19 | 19 |
| **U+V**2022–2023 | ? | ? | 6 | 6 | 6 | 8 | 24 | 17 | 16 | 0 | 17 | 0 | 0 | 50 | 74 |

3 – dėl mažo mokinių skaičiaus klasė neformuojama.

Pasvalio Lėvens pagrindinės mokyklos taryba Ustukių ir Valakėlių skyrių sujungimui pritaria (2021 m. kovo 4 d. posėdžio protokolas Nr. 3). Jungimo klausimas aptartas su Valakėlių sk. bendruomene, kuri supranta situaciją ir neprieštarauja.

Sujungus skyrius pedagoginių darbuotojų ir dalies aptarnaujančio personalo atleidimas nenumatytas. Šiuo metu nebūtų galimybės pasiūlyti darbą 2 valytojoms (iš viso 2 et.).

 **4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu)**, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Nėra.

 **5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nėra.

 **6. Sprendimo projekto iniciatoriai.**

Pasvalio Lėvens pagrindinė mokykla, Švietimo ir sporto skyrius.

 **7. Sprendimo projekto rengimo metu gauti specialistų vertinimai ir išvados.**

Nėra.

Švietimo ir sporto skyriaus vyriausioji specialistė Virginija Bajoriūnaitė